|  |  |  |  |  |  |  |
| --- | --- | --- | --- | --- | --- | --- |
| Številka: 007-295/2024/18 | | | | | | |
| Ljubljana, 29. 8. 2024 | | | | | | |
| EVA 2024-2330-0112 | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | |
| ZADEVA: Uredba o spremembah in dopolnitvah Uredbe o plačilih za okoljske in podnebne obveznosti ter naravne ali druge omejitve iz strateškega načrta skupne kmetijske politike 2023–2027 – predlog za obravnavo | | | | | | | | | | | |
| 1. Predlog sklepov vlade: | | | | | | | | | | | |
| Na podlagi 10. in 11.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23) je Vlada Republike Slovenije na … seji dne … sprejela naslednji  SKLEP:  Vlada Republike Slovenije je izdala Uredbo o spremembah in dopolnitvah Uredbe o plačilih za okoljske in podnebne obveznosti ter naravne ali druge omejitve iz strateškega načrta skupne kmetijske politike 2023–2027 ter jo objavi v Uradnem listu Republike Slovenije.  Barbara Kolenko Helbl  GENERALNA SEKRETARKA  Priloga:   * Predlog Uredbe o spremembah in dopolnitvah Uredbe o plačilih za okoljske in podnebne obveznosti ter naravne ali druge omejitve iz strateškega načrta skupne kmetijske politike 2023–2027.   Sklep prejmeta:   * Ministrstvo za kmetijstvo, gozdarstvo in prehrano, * Služba Vlade Republike Slovenije za zakonodajo. | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | |
| / | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | |
| * Maša Žagar, generalna direktorica Direktorata za kmetijstvo; * dr. Gašper Kosec, vodja Sektorja za trajnostno kmetijstvo. | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | |
| / | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | |
| / | | | | | | | | | | | |
| 5. Kratek povzetek gradiva: | | | | | | | | | | | |
| Predlog Uredbe o spremembah in dopolnitvah Uredbe o plačilih za okoljske in podnebne obveznosti ter naravne ali druge omejitve iz strateškega načrta skupne kmetijske politike 2023–2027 (v nadaljnjem besedilu: uredba) vključuje vsebinske spremembe in dopolnitve posameznih členov ter tudi redakcijske popravke. Namen sprememb in dopolnitev uredbe je zagotoviti lažjo in preprostejšo izvedbo posameznih intervencij, pa tudi jasnejši in razumljivejši zapis posameznih določb uredbe.  Spremembe in dopolnitve uredbe se nanašajo na:   1. splošne določbe (natančnejša opredelitev minimalne aktivnosti); 2. intervencije:  * Kmetijsko-okoljska-podnebna plačila – Podnebne spremembe (pogoji upravičenosti); * Kmetijsko-okoljska-podnebna plačila – Naravni viri (spremembe in dopolnitve glede mogočih menjav med operacijami, pridobitev certifikata za seneno prirejo); * Kmetijsko-okoljska-podnebna plačila – Biotska raznovrstnost in krajina (spremembe in dopolnitve pri naravovarstvenih operacijah); * Ekološko kmetovanje in Ekološko čebelarjenje (sprememba datuma, do katerega morajo organizacije za kontrolo in certificiranje ministrstvu poslati seznam KMG, ki so pridobila certifikat, dopolnitev glede plačil za Ekološko čebelarjenje); * Habitatni tipi in vrste na območjih Natura 2000 (jasnejša opredelitev prehoda izvajanja iz stopnje zahtevnosti I v stopnjo zahtevnosti II, prekrivanje evidenc območij izvajanja); * Lokalne pasme in sorte (pogoji upravičenosti, spremembe in dopolnitve pri operacijah Lokalne pasme glede števila živali in Lokalne sorte glede neprezimnih in prezimnih posevkov);  1. priloge k uredbi:  * Priloga 2: [Zahteve za izvajanje intervencij KOPOP, HTV, LOPS in BVR](https://pisrs.si/api/datoteke/integracije/59228610) (natančnejša opredelitev zahtev za izvajanje pri operacijah Vodni viri in Lokalne sorte), * Priloga 6: Katalog kršitev in upravnih sankcij (spremembe in dopolnitve seznama kršitev in sankcij);  1. redakcijske popravke posameznih členov. | | | | | | | | | | | |
| 6. Presoja posledic za: | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | DA/NE | |
| b) | usklajenost slovenskega pravnega reda s pravnim redom Evropske unije | | | | | | | | | DA/NE | |
| c) | administrativne posledice | | | | | | | | | DA/NE | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | DA/NE | |
| d) | okolje, vključno s prostorskimi in varstvenimi vidiki | | | | | | | | | DA/NE | |
| e) | socialno področje | | | | | | | | | DA/NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | DA/NE | |
| 7.a Predstavitev ocene finančnih posledic nad 40.000 EUR: Gradivo nima finančnih posledic. Finančne posledice izhajajo iz Uredbe o plačilih za okoljske in podnebne obveznosti ter naravne ali druge omejitve iz strateškega načrta skupne kmetijske politike 2023–2027 (Uradni list RS, št. 30/24), pri čemer so sredstva zagotovljena s SN SKP 2023–2027, potrjenim z Izvedbenim sklepom Komisije C(2022) 7574 z dne 28. 10. 2022 o odobritvi strateškega načrta SKP za obdobje 2023–2027 za Slovenijo za podporo Unije, ki se financira iz Evropskega kmetijskega jamstvenega sklada in Evropskega kmetijskega sklada za razvoj podeželja, št. CCI: 2023SI06AFSP001. Evropska komisija je odobrila drugo spremembo SN SKP 2023–2027 z Izvedbenim Sklepom Komisije z dne 29. 9. 2023 o odobritvi spremembe strateškega načrta SKP za obdobje 2023–2027 za Slovenijo za podporo Unije, ki se financira iz Evropskega kmetijskega jamstvenega sklada in Evropskega kmetijskega sklada za razvoj podeželja (CCI: 2023SI06AFSP001). Za izplačila intervencij so sredstva zagotovljena v sprejetem proračunu za leti 2024 in 2025 v projektu 2330-24-0023 Skupni strateški načrt 2023-2027 na proračunskih postavkah 221064 - Skupni strateški načrt 2023-2027 - EKSRP – EU in 221065 - Skupni strateški načrt 2023-2027 - EKSRP - slovenska udeležba, in sicer za leto 2024 v skupni višini 77.828.216,00 evra in za leto 2025 v skupni višini 62.240.571,62 evra. V letu 2025 se bodo izvršila izplačila za subvencijsko kampanjo za leto 2024 za intervencije kmetijsko-okoljska-podnebna plačila, ekološko kmetovanje, ekološko čebelarjenje, habitatni tipi in vrste na območjih Natura 2000, lokalne pasme in sorte, biotično varstvo rastlin in OMD. | | | | | | | | | | | |
| I. Ocena finančnih posledic, ki niso načrtovane v sprejetem proračunu | | | | | | | | | | | |
|  | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | | | |  |
| **II. Finančne posledice za državni proračun** | | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | | |
| **Ime proračunskega uporabnika** | | **Šifra in naziv ukrepa, projekta** | | **Šifra in naziv proračunske postavke** | | **Znesek za tekoče leto (2024)** | | | | | **Znesek za t + 1** |
| Ministrstvo za kmetijstvo, gozdarstvo in prehrano | | 2330-24-0023 Okoljske in podnebne obveznosti SN23-27 | | 221064 - Skupni strateški načrt 2023-2027 - EKSRP - EU | | 54.668.326,00 | | | | | 43.870.693,73 |
| Ministrstvo za kmetijstvo, gozdarstvo in prehrano | | 2330-24-0023 Okoljske in podnebne obveznosti SN23-27 | | 221065 - Skupni strateški načrt 2023-2027 - EKSRP - slovenska udeležba | | 23.159.890,00 | | | | | 18.369.877,89 |
| SKUPAJ | | | | | | **77.828.216,00** | | | | | **62.240.571,62** |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | | |
| me proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 | | | |
|  | | | |  | | | |  | | | |
|  | | | |  | | | |  | | | |
|  | | | |  | | | |  | | | |
| SKUPAJ | | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu** 2. **Finančne posledice za državni proračun**   **II.a Pravice porabe za izvedbo predlaganih rešitev so zagotovljene:**  **II.b Manjkajoče pravice porabe bodo zagotovljene s prerazporeditvijo:**  **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | DA/NE | | |
| Gradivo (predpis) je bilo poslano v mnenje:   * Skupnosti občin Slovenije SOS: DA/NE * Združenju občin Slovenije ZOS: DA/NE * Združenju mestnih občin Slovenije ZMOS: DA/NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | DA/NE | | |
| (Če je odgovor NE, navedite, zakaj ni bilo objavljeno.) | | | | | | | | | | | |
| (Če je odgovor DA, navedite:  Datum objave: 14. 6. 2024  V razpravo so bili vključeni:   * nevladne organizacije Kmetijsko gozdarska zbornica Slovenije, Sindikat kmetov Slovenije, Zveza slovenske podeželske mladine, Zadružna zveza Slovenije, Gospodarska zbornica Slovenije, Plan B, Čebelarska zveza Slovenije, Društvo za opazovanje in proučevanje ptic Slovenije, Društvo za razvoj slovenskega podeželja, Govedorejsko poslovno združenje, Zveza društev ekoloških kmetov Slovenije in GIZ Fitofarmacije, * predstavniki zainteresirane javnosti, * predstavniki strokovne javnosti Zavod Republike Slovenije za varstvo narave.   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Pripombe niso bile podane.  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | DA/NE | | |
| **11. Gradivo je uvrščeno v delovni program vlade:** | | | | | | | | | DA/NE | | |
| Mateja Čalušić  ministrica | | | | | | | | | | | |

**PREDLOG**

**(EVA 2024-2330-0112)**

Na podlagi 10. in 11.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23) Vlada Republike Slovenije izdaja

UREDBO

**o spremembah in dopolnitvah Uredbe o plačilih za okoljske in podnebne obveznosti ter naravne ali druge omejitve iz strateškega načrta skupne kmetijske politike 2023–2027**

1. člen

V Uredbi o plačilih za okoljske in podnebne obveznosti ter naravne ali druge omejitve iz strateškega načrta skupne kmetijske politike 2023–2027 (Uradni list RS, št. 30/24) se v 2. členu v 12. točki napovedni stavek spremeni tako, da se glasi:

»minimalna aktivnost je kmetijska dejavnost v skladu s tretjo alinejo iz 2. točke pod b) 2. člena uredbe o neposrednih plačilih, kadar gre za trajno travinje, vključeno v intervencije razvoja podeželja, ali vsaj enkrat do 15. oktobra naslednjega leta, kadar gre za trajno travinje:«.

2. člen

V 13. členu se v tretjem odstavku 1. točka spremeni tako, da se glasi:

»1. IPP, ta operacija lahko zamenja z operacijama IPZ in IPH ter v primeru pridelave jagod z operacijo IPSO;«.

V 4. točki se besedilo »za hmeljišča v premeni« črta.

Peti odstavek se spremeni tako, da se glasi:

»(5) Obveznost izvajanja operacij intervencije KOPOP\_NV se lahko zamenja z intervencijo EK v katerem koli letu trajanja obveznosti, pri čemer se obstoječa obveznost za operacije intervencije KOPOP\_NV nadomesti z novo petletno obveznostjo za intervencijo EK oziroma se obstoječa obveznost EK poveča za količino nadomeščene obveznosti intervencije KOPOP\_NV.«.

3. člen

V 15. členu se v prvem odstavku v 5. točki oznaka »VVO\_I« nadomesti z oznako »VVO\_I\_DR«.

4. člen

V 16. členu se v prvem odstavku 2. točka spremeni tako, da se glasi:

»2. imeti najmanj 1 ha kmetijskih površin na KMG iz tretjega odstavka 4. člena [Uredbe 2021/2115/EU](http://data.europa.eu/eli/reg/2021/2115/oj), pri čemer se upoštevajo tudi GERK, manjši od 0,1 ha, ne pa tudi površine s krajinskimi značilnostmi, razen če je upravičenec vključen le v operacije intervencije KOPOP\_PS;«.

5. člen

V 21. členu se v prvem odstavku 1. točka spremeni tako da se glasi:

»1. se mora upravičenec pri organizaciji za kontrolo in certificiranje integrirane pridelave oziroma senene prireje prijaviti oziroma obnoviti prijavo v kontrolo integrirane pridelave oziroma senene prireje najpozneje do 31. decembra v tekočem letu za naslednje leto, razen za leto 2024, ko se lahko prijavi oziroma obnovi prijavo v kontrolo do 15. aprila 2024, pri čemer je prijava v kontrolo ustrezna tudi, če jo za upravičenca opravi pravna oseba;«.

3. točka se spremeni tako, da se glasi:

»3. mora upravičenec v skladu s specifikacijo za seneno mleko, kozje seneno mleko ali ovčje seneno mleko ali specifikacijo za seneno meso prejeti certifikat zaščitenih kmetijskih pridelkov in živil za seneno mleko ali kozje seneno mleko ali ovčje seneno mleko ali seneno meso, pri čemer se šteje, da ima upravičenec certifikat tudi, če je ta certifikat prejela pravna oseba, upravičenec pa je naveden v prilogi certifikata pravne osebe.«.

V devetem in trinajstem odstavku se besedilo »25. oktobra« nadomesti z besedilom »25. novembra«.

6. člen

V 22. členu se drugi odstavek spremeni tako, da se glasi:

»(2) Med trajanjem obveznosti iz prvega odstavka 8. člena te uredbe je pri operacijah HAB, MET, STE in HABM ter upravljavskem delu operacije VTR mogoč prehod iz stopnje zahtevnosti I v stopnjo zahtevnosti II, ne pa tudi obratno.«.

7. člen

V 25. členu se za dvajsetim odstavkom doda nov enaindvajseti odstavek, ki se glasi:

»(21) Plačilo za izvajanje operacije ITRV je 220 eurov na ha letno.«.

Dosedanji enaindvajseti in dvaindvajseti odstavek postaneta dvaindvajseti in triindvajseti odstavek.

V dosedanjem triindvajsetem odstavku, ki postane štiriindvajseti odstavek, se v napovednem stavku za besedo »Plačilo« doda beseda »je«.

Dosedanji štiriindvajseti do devetindvajseti odstavek postanejo petindvajseti do trideseti odstavek.

V dosedanjem tridesetem odstavku, ki postane enaintrideseti odstavek, se v 2. točki beseda »sedemindvajsetega« nadomesti z besedo »osemindvajsetega«.

V 3. točki se beseda »osemindvajsetega« nadomesti z besedo »devetindvajsetega«.

8. člen

V 36. členu se v šestem, štirinajstem in osemnajstem odstavku besedilo »25. oktobra« nadomesti z besedilom »25. novembra«.

9. člen

V 37. členu se v enajstem odstavku za besedilom »ki so« doda besedilo »v obdobju zadnjih petih let«.

10. člen

V 38. členu se za drugim odstavkom doda nov tretji odstavek, ki se glasi:

»(3) Plačila iz prejšnjega odstavka se lahko uveljavljajo največ dve leti v obdobju zadnjih petih let, razen na območjih, določenih z uredbo, ki ureja degradirana območja.«.

Dosedanji tretji do šesti odstavek postanejo četrti do sedmi odstavek.

11. člen

V 46. členu se tretji in četrti odstavek spremenita tako, da se glasita:

»(3) Upravičenec pri prehodu iz 1. točke prejšnjega odstavka do zaključka prevzete obveznosti izvaja upravljavski NGTR\_2\_30\_6 na vseh površinah, s katerimi je vstopil v upravljavski NGTR\_1 in je to mogoče v skladu z evidenco iz 2. točke prvega odstavka 47. člena te uredbe.

(4) Upravičenec pri prehodu iz 2. točke drugega odstavka tega člena do zaključka prevzete obveznosti izvaja upravljavski NGTR\_2\_10\_7 na vseh površinah, s katerimi je vstopil v upravljavski NGTR\_1 in je to mogoče v skladu z evidenco iz 1. točke prvega odstavka 47. člena te uredbe.«.

12. člen

V 47. členu dosedanji šesti odstavek postane peti odstavek.

Za dosedanjim petim odstavkom, ki postane šesti odstavek, se dodata nova sedmi in osmi odstavek, ki se glasita:

»(7) Če se evidenci iz 11. in 12. točke prvega odstavka 15. člena te uredbe prekrivata z evidencama iz 1. in 2. točke prvega odstavka tega člena, se ne glede na peti odstavek tega člena obveznost za operacijo MET, ki je bila prevzeta v letu 2023, lahko razširi.

(8) Če se evidenca iz 26. točke prvega odstavka 15. člena te uredbe prekriva z evidencama iz 1. in 2. točke prvega odstavka tega člena, se ne glede na šesti odstavek tega člena obveznost za operacijo VTR, ki je bila prevzeta v letu 2023, lahko razširi.«.

Dosedanji sedmi do deveti odstavek postanejo deveti do enajsti odstavek.

13. člen

V 62. členu se v prvem odstavku 2. točka spremeni tako, da se glasi:

»2. imeti najmanj 1 ha kmetijskih površin iz tretjega odstavka 4. člena Uredbe 2021/2115/EU, pri čemer se upoštevajo tudi GERK, manjši od 0,1 ha, ne pa tudi površine s krajinskimi značilnostmi, razen če je upravičenec vključen le v izvajanje operacije PAS;«.

14. člen

V 64. členu se šesti odstavek spremeni tako, da se glasi:

»(6) V obdobju, ko so živali določene vrste domačih živali, ki jih je upravičenec vključil v operacijo PAS, na paši na planini ali skupnem pašniku ali gre žival na sejem ali razstavo ali se žival uporabi za namen razploda ali se živali premaknejo na pašo na drugo gospodarstvo znotraj KMG in se premik živali sporoči v skladu s pravilnikom, ki ureja identifikacijo in registracijo goved, drobnice in kopitarjev, se za te živali šteje, da ne zmanjšujejo števila živali te vrste na osnovnem KMG.«.

15. člen

V 66. členu se za šestim odstavkom dodata nova sedmi in osmi odstavek, ki se glasita:

»(7) Za enoletne prezimne posevke lokalnih sort iz Priloge 2 te uredbe se plačilo iz petega odstavka tega člena za isto kmetijsko rastlino lahko pridobi samo enkrat.

(8) Za večletne posevke lokalnih sort iz Priloge 2 te uredbe se plačilo iz petega odstavka tega člena lahko pridobi vsako leto trajanja obveznosti iz prvega odstavka 54. člena te uredbe, vendar se v celoti dodeli le prvo leto. V naslednjih letih se plačilo zniža in je 145,52 eura na ha letno.«.

Dosedanji sedmi odstavek postane deveti odstavek.

16. člen

V Prilogi 2 se v I. poglavju v 2. oddelku v drugem odstavku besedilo »tri-ali« nadomesti z besedilom »tri- ali«.

V II. poglavju se v 1. oddelku v 5. točki prvega odstavka, v tretjem odstavku in v 4. točki četrtega odstavka oznaka »VVO\_I« nadomesti z oznako »VVO\_I\_DR«.

Peti odstavek se spremeni tako, da se glasi:

»(5) Ne glede na 2. točko prejšnjega odstavka se iz operacije VOD v tekočem letu lahko izvzame do 20 % njivskih površin iz izvajanja zahteve po celoletnem zelenem pokrovu iz 10. točke prvega odstavka 1. oddelka II. poglavja Priloge 2 te uredbe, če je kmetijska rastlina na površini prisotna čez zimo, ne tvori pa zelene odeje zaradi botaničnih lastnosti. Za izvzete površine upravičenec ni upravičen do plačila.«.

V 2. oddelku se v šestem in sedmem odstavku ter v 5. točki osmega odstavka oznaka »VVO\_I« nadomesti z oznako »VVO\_I\_DR«.

V 11. oddelku se v 1. točki tretjega odstavka besedilo »vendar na celem GERK« nadomesti z besedilom »lahko na delu GERK«.

V 13. oddelku se v 1. točki drugega odstavka, v četrtem odstavku in v 4. točki petega odstavka oznaka »VVO\_I« nadomesti z oznako »VVO\_I\_DR«.

V III. poglavju se v 14. oddelku v drugem odstavku oznaka »a)« nadomesti z oznako »1.«, oznaka »b)« pa z oznako »2.«.

V V. poglavju se v 2. oddelku peti odstavek spremeni tako, da se glasi:

»(5) Pri operaciji SOR mora biti kmetijska rastlina lokalne sorte iz 1. do 5. točke prvega odstavka tega oddelka na površini z zahtevkom iz 93. člena te uredbe prisotna od 15. avgusta do najmanj 15. oktobra tekočega leta za neprezimne posevke.«.

V VII. poglavju se besedilo »Letni vnos skupnega dušika (dušika iz mineralnih in živinskih gnojil) ne sme preseči vrednosti iz spodnje preglednice.« označi kot prvi odstavek in spremeni tako, da se glasi:

»(1) Letni vnos skupnega dušika (dušika iz mineralnih in živinskih gnojil) v tla pri intervencijah KOPOP\_PS, KOPOP\_NV in KOPOP\_BK in LOPS ne sme preseči vrednosti iz preglednice 1.«.

Za prvim odstavkom se dodata nova, drugi in tretji odstavek, ki se glasita:

»(2) Ne glede na prejšnji odstavek omejitve glede letnega vnosa skupnega dušika v tla ne veljajo, če je upravičenec:

1. vključen le v izvajanje operacij intervencij KOPOP\_PS in KOPOP\_BK ter operacije PAS;
2. hkrati vključen v dve ali več operacij iz prejšnje točke.

(3) Mejne vrednosti letnega vnosa skupnega dušika v tla iz prvega odstavka tega oddelka se nanašajo na površine z zahtevkom.«.

Naslov preglednice se spremeni tako, da se glasi:

»Preglednica 1: Mejne vrednosti letnega vnosa dušika v tla (kg/ha)«.

17. člen

V Prilogi 6 se v preglednici 2:

* pri zahtevi KOPOP\_PBLA besedilo kršitve »Pri izvajanju intervencij KOPOP se uporablja blato iz komunalnih čistilnih naprav ali se uporablja digestat ali kompost, ki ni bil izdelan na KMG ali pri povezanih podjetjih, kot je predpisano s to uredbo.« nadomesti z besedilom »Pri izvajanju operacij VOD in PAS\_VOD ter intervencije KOPOP\_BK se uporablja blato iz komunalnih čistilnih naprav ali se uporablja digestat ali kompost, ki ni bil izdelan na KMG ali pri povezanih podjetjih, kot je predpisano s to uredbo.«;
* za zahtevo KOPOP\_PBLA s kršitvijo »Pri izvajanju operacij VOD in PAS\_VOD ter intervencije KOPOP\_BK se uporablja blato iz komunalnih čistilnih naprav ali se uporablja digestat ali kompost, ki ni bil izdelan na KMG ali pri povezanih podjetjih, kot je predpisano s to uredbo.« doda nova vrstica:

»

|  |  |  |
| --- | --- | --- |
| KOPOP\_DUSIK | Pri intervencijah KOPOP letni vnos skupnega dušika iz mineralnih in živinskih gnojil presega vrednost iz stolpca »Skupni dušik (nadstandard)« oziroma stolpca »Dušik iz živinskih gnojil« iz preglednice 1 iz VII. poglavja Priloge 2 te uredbe. | VII |

«;

* črtata vrstici:

»

|  |  |  |
| --- | --- | --- |
| VTR\_1, VTR\_2 | Pri VTR\_1 ali VTR\_2 se na KMG ne hranijo deklaracije za gnojila in računi o nakupu teh gnojil. | IV |
| VTR\_1, VTR\_2 | Pri VTR\_1 ali VTR\_2 se na KMG ne hranijo deklaracije za FFS in računi o nakupu teh sredstev. | IV |

«;

* pri intervenciji EK (EK – travinje) kršitvi spremenita tako, da se glasita:

»

|  |  |  |
| --- | --- | --- |
| EK (EK – travinje) | Pri EK minimalna obtežba odstopa do 0,1 GVŽ travojedih živali na ha površin trajnega travinja z zahtevkom EK. | III |
| EK (EK – travinje) | Pri EK minimalna obtežba odstopa več kot 0,1 GVŽ travojedih živali na ha površin trajnega travinja z zahtevkom EK. | VIII |

«;

* za zahtevo LOPS\_EVID s kršitvijo »Evidenca o delovnih opravilih, vezanih na SOR, se ne vodi.« doda nova vrstica:

»

|  |  |  |
| --- | --- | --- |
| LOPS\_DUSIK | Pri operaciji SOR letni vnos skupnega dušika iz mineralnih in živinskih gnojil presega vrednost iz stolpca »Skupni dušik (nadstandard)« oziroma stolpca »Dušik iz živinskih gnojil« iz preglednice 1 iz VII. poglavja Priloge 2 te uredbe. | VII |

«.

V trinajstem odstavku se prvi stavek spremeni tako, da se glasi:

»Pri operaciji IPH v okviru intervencije KOPOP\_NV se zmanjšanje vključene površine v to operacijo zaradi premene v hmeljišču ter hmeljišča ne upošteva kot kršitev pogojev, če je hmeljišče obnovljeno po datumu oddaje zbirne vloge tekočega leta, vendar ne pozneje kakor v dveh letih od začetka premene.«.

Za petintridesetim odstavkom se doda nov, šestintrideseti odstavek, ki se glasi:

»(36) Če pri operaciji VOD upravičenec v tekočem letu izvzame več kot 20 % njivskih površin iz izvajanja zahteve po celoletnem zelenem pokrovu iz 10. točke prvega odstavka 1. oddelka II. poglavja Priloge 2 te uredbe se plačilo tega zahtevka za tekoče leto zavrne po 10-% stopnji. Ob prvi ponovitvi kršitve se plačilo tega zahtevka za tekoče leto zavrne po 20-% stopnji. Ob drugi ponovitvi kršitve se plačilo tega zahtevka za tekoče leto zavrne po 25-% stopnji. Ob tretji ponovitvi kršitve se plačilo tega zahtevka za tekoče leto zavrne po 30-% stopnji. Ob četrti ponovitvi kršitve se plačilo tega zahtevka za tekoče leto zavrne po 35-% stopnji.«.

KONČNA DOLOČBA

18. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

|  |  |  |
| --- | --- | --- |
| Št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ljubljana, \_\_. \_\_\_\_ 2024 |  | Vlada Republike Slovenije  dr. Robert Golob  predsednik |

EVA 2024-2330-0112

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

Zakon o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23):

10. člen

(izvedba ukrepov kmetijske politike)

Vlada v skladu s programskimi dokumenti sprejme predpise za izvedbo ukrepov kmetijske politike.

11.a. člen

(izvajanje SN SKP)

* Za izvajanje SN SKP vlada določi vrsto ukrepov, upravičence, pogoje, merila, postopke, finančna sredstva ter kontrolni sistem in upravne sankcije za izvajanje posameznega ukrepa.

1. Rok za izdajo uredbe, določen z zakonom

/

1. Splošna obrazložitev predloga uredbe, če je potrebna

/

1. Predstavitev presoje posledic za posamezna področja, če te niso mogle biti celovito predstavljene v predlogu zakona

/

* 1. VSEBINSKA OBRAZLOŽITEV PREDLAGANIH REŠITEV

Predlog Uredbe o spremembah in dopolnitvah Uredbe o plačilih za okoljske in podnebne obveznosti ter naravne ali druge omejitve iz strateškega načrta skupne kmetijske politike 2023–2027 (v nadaljnjem besedilu: uredba) vključuje vsebinske spremembe in dopolnitve posameznih členov ter tudi redakcijske popravke. Namen sprememb in dopolnitev uredbe je zagotoviti lažjo in preprostejšo izvedbo posameznih intervencij, pa tudi jasnejši in razumljivejši zapis posameznih določb uredbe.

Spremembe in dopolnitve uredbe se nanašajo na:

1. splošne določbe (natančnejša opredelitev minimalne aktivnosti);
2. intervencije:

* Kmetijsko-okoljska-podnebna plačila – Podnebne spremembe (pogoji upravičenosti);
* Kmetijsko-okoljska-podnebna plačila – Naravni viri (spremembe in dopolnitve glede mogočih menjav med operacijami, pridobitev certifikata za seneno prirejo);
* Kmetijsko-okoljska-podnebna plačila – Biotska raznovrstnost in krajina (spremembe in dopolnitve pri naravovarstvenih operacijah);
* Ekološko kmetovanje in Ekološko čebelarjenje (sprememba datuma, do katerega morajo organizacije za kontrolo in certificiranje ministrstvu poslati seznam KMG, ki so pridobila certifikat);
* dopolnitev glede plačil za ekološko čebelarjenje);
* Habitatni tipi in vrste na območjih Natura 2000 (jasnejša opredelitev prehoda izvajanja iz stopnje zahtevnosti I v stopnjo zahtevnosti II, prekrivanje evidenc območij izvajanja);
* Lokalne pasme in sorte (pogoji upravičenosti, spremembe in dopolnitve pri operacijah Lokalne pasme glede števila živali in Lokalne sorte glede neprezimnih in prezimnih posevkov);

1. priloge k uredbi:

* Priloga 2: [Zahteve za izvajanje intervencij KOPOP, HTV, LOPS in BVR](https://pisrs.si/api/datoteke/integracije/59228610) (natančnejša opredelitev zahtev za izvajanje pri operacijah Vodni viri in Lokalne sorte);
* Priloga 6: Katalog kršitev in upravnih sankcij (spremembe in dopolnitve seznama kršitev in sankcij);

1. redakcijske popravke posameznih členov.

**Splošne določbe**

Natančneje se opredeli minimalna aktivnost s sklicem na uredbo o neposrednih plačilih (sprememba 12. točke 2. člena).

**Intervencija KOPOP – Podnebne spremembe**

Pri pogojih upravičenosti se pri zahtevi, da mora imeti upravičenec 1 ha kmetijskih površin na KMG, določi izjema za operacije intervencije KOPOP\_PS, ker so vezane na živali in ne na površino (2. točka prvega odstavka 16. člena).

**Intervencija KOPOP – Naravni viri**

Določijo se mogoče zamenjave intervencij integrirane pridelave (sprememba 1. točke tretjega odstavka 13. člena).

Pri zamenjavi operacij KOPOP – Naravni viri z intervencijo Ekološko kmetovanje se določi, da se obstoječa obveznost operacij KOPOP – Naravni viri nadomesti z novo obveznostjo za intervencijo Ekološko kmetovanje (sprememba petega odstavka 13. člena).

Za seneno prirejo se določi, da se v kontrolo lahko prijavi tudi pravna oseba (dopolnitev 1. točke prvega odstavka 21. člena). Certifikat, ki ga pridobi pravna oseba, se šteje, da ga je pridobil upravičenec, ki je član skupine v okviru te pravne osebe (dopolnitev 3. točke prvega odstavka 21. člena).

Spremeni se datum (iz 25. oktobra tekočega leta v 25. november tekočega leta), do katerega morajo organizacije za kontrolo in certificiranje ministrstvu poslati seznam KMG, ki so pridobila certifikat za integrirano pridelavo in seneno prirejo (sprememba datuma v devetem in trinajstem odstavku 21. člena).

**Intervencija KOPOP – Biotska raznovrstnost in krajina**

Pri operacijah Posebni traviščni habitati, Traviščni habitati metuljev, Steljniki, Mokrotni traviščni habitati in Habitati ptic vlažnih ekstenzivnih travnikov se določi, da je mogoč prehod iz stopnje zahtevnosti I v stopnjo zahtevnosti II, ne pa tudi obratno (sprememba drugega odstavka 22. člena).

Uredba se dopolni z navedbo plačila za operacijo Obvladovanje invazivnih tujerodnih rastlinskih vrst (nov enaindvajseti odstavek 25. člena).

**Ekološko kmetovanje in Ekološko čebelarjenje**

Spremeni se datum (iz 25. oktobra tekočega leta v 25. november tekočega leta), do katerega morajo organizacije za kontrolo in certificiranje ministrstvu poslati seznam KMG, ki so pridobila certifikat za ekološko kmetovanje in ekološko čebelarjenje (sprememba datuma v šestem, štirinajstem in osemnajstem odstavku 36. člena).

Z uredbo se določi, da se plačila za preusmeritev v prakse ekološkega čebelarjenja lahko uveljavljajo največ dve leti v obdobju zadnjih pet let, razen v primeru degradiranih območij (nov tretji odstavek 38. člena).

Intervencija Habitatni tipi in vrste na območjih Natura 2000

Pri intervenciji Habitatni tipi in vrste na območjih Natura 2000 se jasneje določi, da se pri operaciji Negnojeni travniki na območjih Natura 2000 prehod iz stopnje zahtevnosti I v stopnjo zahtevnosti II izvede na tistih površinah, kjer je to mogoče v skladu z evidenco območij, kjer se ta operacija izvaja (dopolnitev tretjega in četrtega odstavka 46. člena).

Z uredbo se uredi tudi izvajanje operacij Traviščni habitati metuljev (MET) in Habitati ptic vlažnih ekstenzivnih travnikov (VTR) v primeru prekrivanja evidenc območij, na katerih se izvajata ti dve operaciji, z evidenco območij, na katerih se izvaja intervencija Habitatni tipi in vrste na območjih Natura 2000 (nova sedmi in osmi odstavek 47. člena).

**Intervencija Lokalne pasme in sorte**

Pri pogojih upravičenosti se pri zahtevi, da mora imeti upravičenec 1 ha kmetijskih površin na KMG, določi izjema za operacijo lokalne pasme (PAS), ker je vezana na živali in ne na površino (2. točka prvega odstavka 62. člena).

Operacija Lokalne pasme

Pri operaciji Lokalne pasme se določi, da se šteje, da živali, ki se premaknejo z osnovnega kmetijskega gospodarstva za namen razploda in se ta premik sporoči v skladu z zadevnimi predpisi, ne zmanjšujejo števila živali na osnovnem kmetijskem gospodarstvu (sprememba šestega odstavka 64. člena).

Operacija lokalne sorte

Pri operaciji Lokalne sorte se določi, da se plačilo za enoletne prezimne posevke lahko pridobi samo enkrat, za večletne posevke pa vsako leto, vendar v celoti le v prvem letu (to je v letu oddaje zahtevka), v naslednjih letih pa se plačilo zniža za strošek setve (nova sedmi in osmi odstavek 66. člena).

**Priloge k uredbi**

Priloga 2: Zahteve za izvajanje intervencij KOPOP, Habitatni tipi in vrste na območjih Natura 2000, Lokalne pasme in sorte ter Biotično varstvo rastlin

Pri operaciji Vodni viri se določi, da izjema, v skladu s katero se iz izvajanja lahko izvzame do 20 % površin, velja za tekoče leto (dopolnitev petega odstavka 1. oddelka II. poglavja).

Pri operaciji Lokalne sorte se določi obdobje obvezne prisotnosti za neprezimne posevke (sprememba petega odstavka 2. oddelka V. poglavja).

Za mejne vrednosti letnega vnosa dušika iz mineralnih in živinskih gnojil v tla se določi, da se omejitve vnosa nanašajo na površine z zahtevkom (nov tretji odstavek v VII. poglavju).

Priloga 6: Katalog kršitev in upravnih sankcij

V Prilogi 6 se kršitev glede uporabe blata iz komunalnih čistilnih naprav, digestata ali komposta uskladi z zahtevo, določeno v uredbi.

V preglednici 2 se doda kršitev glede preseganja mejne vrednosti letnega vnosa dušika iz mineralnih in živinskih gnojil v tla.

Pri operaciji Habitati ptic vlažnih ekstenzivnih travnikov se dve kršitvi črtata.

Pri intervenciji ekološko kmetovanje se spremeni kršitev glede minimalne obtežbe.

Uredi se kršitev glede zmanjšanja površin pri operaciji Integrirana pridelava hmelja (sprememba trinajstega odstavka).

Pri operaciji Vodni viri se določi kršitev za primer, da se v tekočem letu iz izvajanja izvzame več kot 20 % površin (nov šestintrideseti odstavek).

Priloga 6 se spreminja in dopolnjuje zaradi uskladitve s temi določbami v besedilu uredbe, črtanja določenih kršitev in preprečevanja zlorab sistema. Predlagana ureditev ne slabša položaja upravičencev.

# Zahtevki za intervencije razvoja podeželja, ki so bili vloženi v skladu z Uredbo o plačilih za okoljske in podnebne obveznosti ter naravne ali druge omejitve iz strateškega načrta skupne kmetijske politike 2023–2027 (Uradni list RS, št 30/24), se obravnavajo v skladu s to uredbo (z novelo uredbe iz tega gradiva).

# Gradivo nima finančnih posledic. Finančne posledice izhajajo iz Uredbe o plačilih za okoljske in podnebne obveznosti ter naravne ali druge omejitve iz strateškega načrta skupne kmetijske politike 2023–2027 (Uradni list RS, št. 30/24), pri čemer so sredstva zagotovljena s SN SKP 2023–2027, potrjenim z Izvedbenim sklepom Komisije C(2022) 7574 z dne 28. 10. 2022 o odobritvi strateškega načrta SKP za obdobje 2023–2027 za Slovenijo za podporo Unije, ki se financira iz Evropskega kmetijskega jamstvenega sklada in Evropskega kmetijskega sklada za razvoj podeželja, št. CCI: 2023SI06AFSP001. Evropska komisija je odobrila drugo spremembo SN SKP 2023–2027 z Izvedbenim Sklepom Komisije z dne 29. 9. 2023 o odobritvi spremembe strateškega načrta SKP za obdobje 2023–2027 za Slovenijo za podporo Unije, ki se financira iz Evropskega kmetijskega jamstvenega sklada in Evropskega kmetijskega sklada za razvoj podeželja (CCI: 2023SI06AFSP001).

Za izplačila intervencij so sredstva zagotovljena v sprejetem proračunu za leti 2024 in 2025 v projektu 2330-24-0023 Skupni strateški načrt 2023-2027 na proračunskih postavkah 221064 - Skupni strateški načrt 2023-2027 - EKSRP – EU in 221065 - Skupni strateški načrt 2023-2027 - EKSRP - slovenska udeležba, in sicer za leto 2024 v skupni višini 77.828.216,00 evra in za leto 2025 v skupni višini 62.240.571,62 evra. V letu 2025 se bodo izvršila izplačila za subvencijsko kampanjo za leto 2024 za intervencije kmetijsko-okoljska-podnebna plačila, ekološko kmetovanje, ekološko čebelarjenje, habitatni tipi in vrste na območjih Natura 2000, lokalne pasme in sorte, biotično varstvo rastlin in OMD.